Diari Oficial de la Generalitat Valenciana


Sumari del DOGV 7026, del 17-05-2013 (2013/4926)

RESOLUCIÓ de 10 de maig de 2013, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni marc de.col∙laboració entre la Generalitat i la Federació d'Escoles Familiars Agràries de la Comunitat Valenciana, a través del Centre Educatiu i de Promoció Rural EFA La Malvesía.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7026

Data del DOGV
:   17-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/4926


Data del document
:   10-05-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 10 de maig de 2013, de la directora general del Secretariat del Consell i Relacions amb Les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni marc de.col∙laboració entre la Generalitat i la Federació d'Escoles Familiars Agràries de la Comunitat Valenciana, a través del Centre Educatiu i de Promoció Rural EFA La Malvesía. [2013/4926]  
La Generalitat i la Federació d'Escoles Familiars Agràries de la Comunitat Valenciana, a través del Centre Educatiu i de Promoció Rural EFA La Malvesía han subscrit, després de la tramitació prèvia reglamentària, el 19 d'abril de 2013, un conveni marc de col·laboració.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 322/2013, i que figura com a annex d'esta resolució.  
  
Valencia, 10 de maig de 2013.-La directora general del Secretariat del Consell i Relacions amb Les Corts: Marta Martí Arador.  
  
  
Conveni Marc de Col·laboració entre la Generalitat, a través de la Conselleria d'Infraestructures, Territori i Medi Ambient, i la Federació d'Escoles Familiars Agràries, a través del Centre Educatiu i de Promoció Rural EFA La Malvesia  
  
València, 19 d'abril de 2013  
  
Reunits  
D'una part, Isabel Bonig Trigueros, consellera d'Infraestructures, Territori i Medi Ambient, en virtut del Decret 20/2012, de 7 de desembre, del president de la Generalitat, pel qual es nomenen consellers, secretaria i portaveu del Consell (DOCV 10.12.2012), en nom i representació d'esta, d'acord amb les facultats conferides per l'article 28 de la Llei 5/1983, de 30 de desembre, del Consell.  
I d'una altra, Pedro Joaquín García Campillo, secretari general de la Federació d'Escoles Familiars Agràries de la Comunitat Valenciana (d'ara en avant EFA La Malvesia), amb domicili al carrer Gravador Esteve, 33, de València; i inscrita en el Registre d'Associacions de la CV, unitat territorial de València, secció 2a, amb el número 58, en nom seu i representació, degudament autoritzat per a este acte pel Comité Gestor d'EFA La Malvesia, de data 22 d'octubre de 2012.  
  
Exposen  
  
Primer  
La Generalitat és competent en matèria d'espais naturals protegits, d'acord amb l'article 49.1.10a de l'Estatut d'Autonomia de la Comunitat Valenciana, segons la redacció que en fa la Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, de l'Estatut d'Autonomia de la Comunitat Valenciana. Igualment, i d'acord amb l'article 50.6 de l'estatut esmentat, la Generalitat és competent, en el marc de la legislació bàsica de l'Estat, per al desplegament legislatiu i l'execució en matèria de protecció del medi ambient, sense perjuí de les seues pròpies facultats per a establir normes addicionals de protecció.   
  
La Conselleria d'Infraestructures, Territori i Medi Ambient considera necessari promoure iniciatives de conservació i gestió del medi natural en l'àmbit privat, per a afavorir la conservació i la posada en valor dels recursos ambientals a través del seu coneixement i aprofitament ordenat. Este àmbit privat, així mateix, és molt favorable per a acostar els propietaris de terrenys a les iniciatives i mecanismes de conservació i gestió del medi, la qual cosa millora la participació dels distints sectors socials i econòmics en estos.   
  
L'EFA La Malvesia és un centre de promoció rural, la finalitat principal del qual és la promoció professional, cultural i social del medi agrícola, forestal i rural i de les seues persones, principalment per mitjà d'accions formatives amb jóvens i adults, que inclouen el desenrotllament de programes reglats d'ensenyança, així com activitats de formació permanent i ocupacional.  
La Conselleria d'Infraestructures, Territori i Medi Ambient considera necessari la col·laboració amb EFA La Malvesia, per a recolzar el projecte educatiu d'esta.   
  
Clàusules  
  
Primera. Objecte  
Este conveni revist el caràcter d'acord marc de col·laboració, entre l'EFA La Malvesia i la Conselleria d'Infraestructures, Territori i Medi Ambient.  
  
Segona. Mesures concretes  
La col·laboració entre les parts, que es promourà a instància de qualsevol d'estes, podrà estar referida als aspectes següents:  
- Establir els mitjans necessaris de comunicació per a millorar l'aprofitament de les pràctiques formatives dels alumnes de l'EFA La Malvesia en cada un dels departaments de la conselleria.  
- Establir les vies de comunicació perquè els alumnes de l'EFA La Malvesia puguen desenrotllar projectes reals i aprofitables en els diferents departaments de la Conselleria.  
- L'EFA La Malvesia posa a disposició de la conselleria les instal·lacions que necessite per a temes relacionats amb la formació que es desenrotlla en l'escola.  
- S'establirà a l'inici de cada curs un calendari de xarrades, jornades o ponències on els tècnics de conselleria participaran en la formació dels alumnes de l'EFA La Malvesia.  
- Qualsevol tipus d'actuació que puga afavorir les sinergies que es puguen establir entre el centre educatiu i la Conselleria d'Infraestructures, Territori i Medi Ambient.   
  
Tercera. Comissió Mixta  
Ambdós parts, de comú acord, constituiran una Comissió Mixta, composta per quatre membres, dos per cada una de les parts. Els representants de la Generalitat seran designats pel director general de Medi Natural.  
Esta Comissió serà l'òrgan de coordinació, seguiment i avaluació de les accions derivades del present conveni i es reunirà sempre que ho sol·licite una de les parts i, almenys, una vegada a l'any, i elevarà informes i propostes als òrgans rectors d'ambdós institucions.  
  
Quarta. Convenis específics  
Cada acció concreta, en règim de col·laboració, que es realitze en desplegament d'este conveni marc requerirà l'elaboració d'un conveni específic en què es determinaran els fins proposats i els mitjans necessaris per a la seua realització. En tot cas, els dits convenis específics s'ajustaran al que disposen les normes reguladores d'actuació d'ambdós institucions.  
  
Quinta. Vigència  
El present conveni entrarà en vigor a tots els efectes establits des del dia de la seua firma, i la seua duració serà indefinida.  
  
Sexta. Finalització  
Serà causa de resolució del present conveni el mutu acord de les parts firmants, o denúncia unilateral expressa i per escrit de qualsevol d'elles, per mitjà d'un preavís d'un mes a la data en què es vullga deixar sense efecte el present conveni; la impossibilitat sobrevinguda de complir la finalitat per a la qual ha sigut subscrit, o l'incompliment d'allò que s'hi ha estipulat.   
No obstant això, les activitats que estiguen en vigor en el moment de l'extinció del conveni, continuaran executant-se fins a la seua finalització.  
  
Sèptima. Incidència econòmica per a la Generalitat  
L'aplicació i execució d'este conveni, incloent-hi a este efecte tots els actes jurídics que es puguen dictar per al seu desplegament o execució, no podran tindre cap incidència en la dotació de tots i cada un dels capítols de gasto assignats a la Conselleria d'Infraestructures, Territori i Medi Ambient, i en tot cas serà atesa amb els mitjans personals i materials d'esta.  
  
Octava. Competència jurisdiccional  
El present conveni té caràcter administratiu i, sense perjuí del que disposa la clàusula anterior, les qüestions litigioses que puguen sorgir en la seua interpretació i compliment, i que no es puguen resoldre per la Comissió Mixta, seran de coneixement i competència de l'orde jurisdiccional contenciós administratiu.  
I, en prova de conformitat amb el que s'ha exposat anteriorment, firmen el present conveni els reunits, per triplicat exemplar, en el lloc i la data abans indicats.  
  
La consellera d'Infraestructures, Territori i Medi Ambient  
Isabel Bonig Trigueros  
  
El secretari general de l'EFA La Malvesia  
Pedro Joaquín García Campillo